Dom múzeum Rajny Kňagine

**Dom múzeum Rajny Kňagine** (), prípadne **Rodný dom Rajny Kňagine** (), alebo **Dom Rajny Kňagine** () je dom z konca 17. storočia, ktorý sa nachádza v meste Panagiurište v Pazardžickej oblasti v južnom Bulharsku.

Budova má pridelený štatút kultúrnej pamiatky národného významu. Je jedným z objektov panagiurského Historického múzea. Budova je rodným domom Rajny Kňagine, vlajkonosičky aprílového povstania v Panagiurišti.

## Lokalita
Dom múzeum Rajny Kňagine sa nachádza v centrálnej časti mesta Panagiurište. na ulici „Oborište“ () č. 5.

## Dejiny
Z nápisu na jednom z trámov pri vstupných dverách vyplýva, že dom bol postavený v roku 1673. Prvými majiteľmi domu boli podľa nápisu Taso a Micho. 18. januára 1856 sa v dome narodila budúca vlajkonoška aprílového povstania v Panagiurišti, Rajna Kňagiňa (Rajna Popgeorgieva Futekova), ktorej otca, kňaza Georgiho Futekova, v dome počas potláčania aprílového povstania v roku 1876 Turci zabili.

3. mája 1950 bol dom otvorený návštevníkom ako múzeum a získal oficiálny štatút domu múzea. V roku 1976 boli do areálu domu z Centrálnych sofijských cintorínov prenesené telesné pozostatky Rajny Kňagine a boli na mieste pochované. V rokoch 19791981 boli na dome vykonané rozsiahle reštauračné práce. V roku 1992 venovali potomkovia Rajny Kňagine dom mestu Panagiurište.

## Charakteristika
Architektonicky je dom predstaviteľom srednogorského typu asymetrického domu. 

Na nádvorí domu múzea sa nachádza mramorová socha Rajny Kňagine, pod ktorou sú uložené jej telesné pozostatky. V areáli domu sú pochovaní aj rodičia Rajny Kňagine.

## Múzeum
Múzeum bolo otvorené 3. mája 1950. 

V bývalej remeselnej dielni na prvom poschodí domu sa nachádza dokumentárno-materiálová expozícia venovaná životu, ako aj úlohe Rajny Kňagine počas aprílového povstania. Na druhom poschodí domu sa nachádza etnografická expozícia, ktorá približuje prostredie, v ktorom sa Rajna Kňagiňa narodila a vyrastala.

Medzi cenné exponáty v múzeu patrí hlavná vlajka povstalcov, ktorú Rajna Kňagiňa reprodukovala v roku 1901 pri príležitosti prvej oficiálnej oslavy aprílového povstania. V archíve múzea sa nachádza aj dobová fotografia s autogramom, zobrazujúca Rajnu Kňagiňu s touto reprodukovanou vlajkou v Sofii, po tom, čo ju dokončila.

## Turizmus
Dom múzeum Rajny Kňagine v Panagiurišti je zapísané v zozname 100 národných turistických objektov Bulharska. Objekt je v zozname uvedený pod číslom 36.

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 1964

Dôvod pamiatkovej ochrany: architektonicko-staviteľská hodnota budovy  

Oficiálny názov na zozname kultúrnych pamiatok: *Kăštata na Rajna Kňagiňa* (, doslovne Dudekovov dom) 

## Galéria

House-museumRaynaKnyaginya-Panagyurishte015.jpg|celkový pohľad na dom zo severovýchodu
House-museumRaynaKnyaginya-Panagyurishte011.jpg|celkový pohľad na dom z juhu
House-museumRaynaKnyaginya-Panagyurishte012.jpg|pohľad na časť južnej fasády
House-museumRaynaKnyaginya-Panagyurishte006.jpg|schodisko vedúce na terasu na druhom poschodí
House-museumRaynaKnyaginya-Panagyurishte009.jpg|terasa na druhom poschodí domu, z ktorej sa vchádzalo do jednotlivých miestností
House-museumRaynaKnyaginya-Panagyurishte007.jpg|pohľad na vstup do jednej z miestností na druhom poschodí domu
House-museumRaynaKnyaginya-Panagyurishte001.jpg|detail zo severnej fasády
House-museumRaynaKnyaginya-Panagyurishte002.jpg|severný vstup do areálu domu
House-museumRaynaKnyaginya-Panagyurishte017.jpg|východný vstup do areálu domu
House-museumRaynaKnyaginya-Panagyurishte004.jpg|pohľad do dvoru domu od severného vchodu
House-museumRaynaKnyaginya-Panagyurishte005.jpg|z expozície na prvom poschodí domu
House-museumRaynaKnyaginya-Panagyurishte008.jpg|z expozície na druhom poschodí domu


## Referencie

## Iné projekty

Kategória:Stavby v Panagiurišti
Kategória:Múzeá v Bulharsku
Kategória:Kultúrne pamiatky v Bulharsku
Kategória:Domy v Panagiurišti
Kategória:Architektúra z 1673